วันนี้มีโอกาสได้มาทำงานที่ห้องอัดเสียงในย่านนี้พอดีก็เลยมีร้านอร่อยๆแถวๆถนนเกษตร-นวมินทร์ มาแนะนำกันเพิ่มอีกหนึ่งร้านครับ ชื่อร้าน อ้วนข้าวมันไก่ อยู่ที่ถนนเกษตร-นวมินทร์ (ตอหม้อ 239) ร้านนี้อยู่ติดริมถนนเลยครับ ป้ายร้านใหญ่เป็นสีส้มมองเห็นเด่นชัดมากๆครับ บรรยากาศภายในร้านก็สบายๆชิวๆ มีโต็ะที่ทำมาจากไม้ทั้งหมดประมาณ 10 โต๊ะครับ สบายตา น่านั่ง ปกคลุมไปด้วยร่มไม้ครับ ร้านเปิด 06.30-22.00 น.ครับ ร้านหยุดทุกอาทิตย์ที่ 2 และอาทิตย์ที่ 4 ของเดือนครับ สั่งข้าวมันไก่เนื้อหน้าอกไม่เอาหนัง 1 จานครับ ข้าวไม่มันจนเลี่ยนกำลังดี เนื้อไก่นุ่ม น้ำจิ้มก็อร่อย แต่น้ำซุปอร่อยกลมกล่อมโดนใจเลยครับ พนักงานบริการดีน่ารักและสุภาพทุกคนเลยครับ หากใครผ่านมาแถวๆถนนเกษตร-นวมินทร์(ตอหม้อ 239)ก็ลองแวะมาชิมกันได้ที่ร้านนี้เลยนะครับ ^_^